
KLASA: 230-01/25-01/4
URBROJ: 2196-11-01-25-4
Cerna, 24. prosinca 2025.
Na temelju članka 48. Zakona o lokalnoj i područnoj (regionalnoj) samoupravi (Narodne novine, br. 33/01,60/01,129/05,109/07,125/08,36/09,150/11,144/12,19/13,137/15,123/17, 98/19, 144/20) članka 32. Zakona o udrugama (Narodne novine, br. 74/14, 70/17, 98/19 i 151/22), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15), Odluke o načinu raspodjele raspoloživih sredstava namijenjenih financiranju programa i projekata koje provode udruge na području Općine Cerna („Službeni vjesnik“ Vukovarsko – srijemske županije 2/22) i članka 44. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21) Općinski načelnik donosi:
ODLUKU
o načinu raspodjele raspoloživih sredstava iz Proračuna Općine Cerna za 2026. godinu namijenjenih financiranju projekata i programa koje provode udruge na području Općine Cerna u 2026. godini

I.
Ovom Odlukom utvrđuje se način raspodjele sredstava namijenjenih financiranju projekata udruga od interesa za opće dobro iz raspoloživih sredstava Općine Cerna, u ukupnom iznosu od 159.000,00 EUR , a koja sredstva su u Proračunu Općine Cerna za 2026. godinu raspoređena po sljedećim pozicijama:

KULTURA:
· Pozicija 62 – Izvor: Pomoći

SPORT:
· Pozicija 63 – Izvor: Pomoći

UDRUGE GRAĐANA:
· Pozicija 64 – Izvor: Pomoći


Udruge sukladno javnom natječaju mogu prijaviti projekte i programe za sljedeća prioritetna područja: 
- iz područja kulture, tehničke kulture, sporta, socijalne skrbi i usluga, te lovstva i konjogojstva,
- iz područja djelovanja braniteljskih udruga proizašlih iz Domovinskog rata,
- iz područja rada s invalidima, te djecom i mladima, osobama treće životne dobi, odgoja i obrazovanja,
- iz područja zaštite okoliša i prirode, prava potrošača,
- iz područja građanskih inicijativa, okupljanja i zaštite žena, ljudskih prava i sloboda.




II.
Sredstva navedena u točki I. raspodijeliti će se, predvidivo na do 21 udruga, a na temelju javnog natječaja za financiranje projekata i programa koje provode udruge na području Općine Cerna u 2026. godini
(u daljnjem tekstu: Natječaj) čiji je nositelj Općina Cerna i u skladu s dokumentacijom za provedbu Natječaja koja je sastavni dio ove Odluke. 

III.
Dokumentacija za provedbu Natječaja iz točke II. ove Odluke obuhvaća: 
1. Tekst javnog natječaja, 
2. Upute za prijavitelje, 
3. Obrasci za prijavu projekta, 
3.1. Popis priloga koje je potrebno priložiti uz prijavu
3.2. Obrazac izjave o partnerstvu (ako je primjenjivo)
3.3. Obrazac izjave o nepostojanju dvostrukog financiranja
3.4. Obrazac opisa programa ili projekta
3.5. Obrazac proračuna programa ili projekta
4. Obrazac  za procjenu kvalitete/vrijednosti projekta i 
5. Obrazac ugovora o financiranju programa ili projekta
6. Obrasci  za provedbu projekta i izvještavanje.
6.1.  Obrazac opisnog izvještaja provedbe programa ili projekta
6.2.  Obrazac financijskog izvještaja provedbe programa ili projekta

IV.
Poziv i dokumentacija za provedbu Natječaja iz točke III. objavljuje se u cijelosti na mrežnim stranicama/web stranici Općine – www.cerna.hr.

V.
Jedinstveni upravni odjel Općine Cerna nadležan je za provedbu postupka.
Sukladno Uputama za prijavitelje, Općinski načelnik će imenovati Povjerenstvo za potpore udrugama kao jedinstveno radno tijelo za pripremu i provedbu cijelog postupka javnog natječaja koje će biti zaduženo za pripremu i provedbu javnog natječaja, otvaranje prijava i administrativnu provjeru propisanih uvjeta natječaja te ocjenu  zaprimljenih projekata i programa koje su uspješno ispunile provjeru propisanih uvjeta natječaja. 
Članovi Povjerenstva za potpore udrugama zaprimljenih projektnih prijava radit će sukladno proceduri navedenoj u Uputama za prijavitelje i Poslovniku Povjerenstva za potpore udrugama.

VI.
Na temelju provedenog postupka ocjenjivanja projekata, Općinski načelnik donosi Odluku o raspodjeli sredstava za financiranje projekata i programa udruga. 
Na temelju Odluke iz stavka 1. ove točke Općinski načelnik će s nositeljem projekta sklopiti pojedinačne ugovore.
VII.
Odluka iz točke VI. bit će objavljena na web stranici Općine, www.cerna.hr.

VIII.
Za provedbu ove Odluke zadužuje se Jedinstveni upravni odjel Općine Cerna.

IX.
Ova Odluka stupa na snagu danom donošenja.


Općinski načelnik
Josip Štorek

